Na temelju članka 86. Zakona o prostornom uređenju ("Narodne novine", broj 153/13, 65/17, 114/18, 39/19 i 98/19) i članka 37. Statuta Grada Šibenika („Službeni glasnik Grada Šibenika“, broj 2/21) Gradsko vijeće Grada Šibenika, na 7. sjednici od 9. lipnja 2022. godine, donijelo je

**Odluku o izradi**

**Izmjena i dopuna (V.) Urbanističkog plana uređenja gospodarske zone Podi**

OPĆE ODREDBE

Članak

Donosi se Odluka o izradi Izmjena i dopuna (V.) Urbanističkog plana uređenja gospodarske zone Podi (u daljnjem tekstu: Odluka).

Članak

Odlukom o izradi utvrđuje se pravna osnova za izradu i donošenje Izmjena i dopuna (V.) Urbanističkog plana uređenja gospodarske zone Podi (u daljnjem tekstu: Plan):

* razlozi donošenja Plana,
* obuhvat Plana,
* ocjena stanja u obuhvatu Plana,
* ciljevi i programska polazišta za izradu Plana,
* popis sektorskih strategija, planova, studija i drugih dokumenata propisanih posebnim zakonima kojima, odnosno u skladu s kojima se utvrđuju zahtjevi za izradu Plana,
* način pribavljanja stručnih rješenja Plana,
* popis javnopravnih tijela određenih posebnim propisima koja daju zahtjeve za izradu Plana te drugih sudionika korisnika prostora koji trebaju sudjelovati u izradi Plana,
* planirani rok za izradu Plana, odnosno njegovih pojedinih faza,
* izvori financiranja Plana.

PRAVNA OSNOVA ZA IZRADU I DONOŠENJE PROSTORNOG PLANA

Članak 3.

Pravna osnova za izradu i donošenje Plana utvrđena je člancima 79. i 85. Zakona o prostornom uređenju („Narodne novine“, broj 153/13, 65/17, 114/18, 39/19 i 98/19) - u daljnjem tekstu: Zakon i člankom 150. Prostornog plana uređenja Grada Šibenika ("Službeni vjesnik Šibensko-kninske županije", broj 3/03., 9/03.-ispravak i 11/07., "Službeni glasnik Grada Šibenika", broj 5/12., 09/13., 08/15., 09/17. i 02/18.-pročišćeni tekst) – u daljnjem tekstu: PPUG.

Nositelj izrade Plana u ime Grada Šibenika je Upravni odjel za prostorno planiranje i zaštitu okoliša, a odgovorna osoba je pročelnica Upravnog odjela.

RAZLOZI DONOŠENJA PROSTORNOG PLANA

Članak 4.

 Razlozi za izradu i donošenje Plana su:

- Zahtjev trgovačkog društva „Podi- Šibenik“ d.o.o. iz Šibenika na zemljištu prema predloženom obuhvatu, sa novom prometnom organizacijom u skladu sa potrebama proizvodnih i tehnoloških procesa. Za navedeno područje predloženog obuhvata zahtjeva umjesto gospodarsko proizvodne namjene (I), gospodarsko poslovne namjene (K) i specijalne namjene (SN) planira se gospodarsko proizvodna namjena (I). Djelatnost koja bi se obavljala odnosi se na proizvodnju sunčanih kolektora i svih komponenti koje su potrebne za njihovu proizvodnju, te proizvodnju vodika. Unutar obuhvata zahtjeva, povećati koeficijent izgrađenosti (kig) koji iznosi 0.3, na 0.6. Osiguravanje infrastrukturne površine unutar obuhvata zahtjeva za pristup željezničkog teretnog prometa u funkciji gospodarske zone Podi.

- Analiza zahtjeva trgovačkog društva „Sunčana elektrana Podi“ d.o.o. iz Varaždina, a odnosi se na promjenu namjene zemljišta oznake k.č.br. 4132/31 K.O. Dubrava iz gospodarsko poslovne namjene (K) u namjenu obnovljivi izvori energije (OI), te preoblikovanje dijela prometnica, a sve prema zahtjevu.

OBUHVAT PLANA

Članak 5.

Obuhvat plana odnosi se, na cijeli obuhvat UPU gospodarske zone Podi.

OCJENA STANJA U OBUHVATU PLANA

Članak 6.

 Područje za koje se izrađuje Plan određeno je Urbanističkim planom uređenja gospodarske zone Podi kao dio izdvojenog građevinskog područja izvan naselja gospodarsko- proizvodne i poslovne namjene.

Područje je djelomično izgrađeno i djelomično komunalno opremljeno.

CILJEVI I PROGRAMSKA POLAZIŠTA PLANA

Članak 7.

Osnovni ciljevi izrade Plana definirani su u članku 4. Odluke.

 POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU

Članak 8.

Prilikom izrade Plana koristit će se dostupni relevantni dokumenti.

Tijekom izrade Plana nositelj izrade sa stručnim izrađivačem može utvrditi potrebu izrade i drugih stručnih podloga od značaja za pripremu kvalitetnih planskih rješenja.

NAČIN PRIBAVLJANJA STRUČNIH RJEŠENJA

Članak 9.

Odgovarajuća stručna rješenja izradit će stručni izrađivač Plana u dogovoru sa službama Grada Šibenika i nadležnim institucijama.

POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak 10.

Temeljem članka 90. Zakona javnopravna tijela određena posebnim propisima koja daju zahtjeve za izradu Plana te drugi sudionici korisnici prostora koji trebaju sudjelovati u izradi Plana, sudjelovat će u izradi plana na način da će biti zatraženi njihovi uvjeti koje treba poštovati u izradi nacrta prijedloga Plana ili podaci potrebni za izradu Plana. Ista će javnopravna tijela biti pozvana na javnu raspravu u postupku izrade Plana.

Javnopravna tijela iz stavka 1. ovog članka su:

1. Ministarstvo gospodarstva i održivog razvoja

Uprava za zaštitu prirode,

Radnička cesta 80, 10 000 Zagreb

1. Ministarstvo gospodarstva i održivog razvoja

Uprava za procjenu utjecaja na okoliš i održivo gospodarenje otpadom,

Radnička cesta 80, 10 000 Zagreb

1. Ministarstvo kulture i medija,

Uprava za zaštitu kulturne baštine,

Konzervatorski odjel u Šibeniku,

Stube Jurija Čulinovića 1/3, 22 000 Šibenik

1. Ministarstvo unutarnjih poslova,

Policijska uprava Šibensko-kninska,

Služba upravnih i inspekcijskih poslova,

Velimira Škorpika 5, 22 000 Šibenik

1. Državna uprava za zaštitu i spašavanje,

Područni ured civilne zaštite Split,

Služba civilne zaštite Šibenik,

Velimira Škorpika 5, 22 000 Šibenik

1. Hrvatska regulatorna agencija za mrežne djelatnosti

Roberta Frangeša Mihanovića 9, 10 000 Zagreb

1. Hrvatske vode,

Vodnogospodarski odjel za vodno područje dalmatinskih slivova,

Vukovarska 35, 21 000 Split

1. Hrvatske šume,

Uprava šuma Podružnica Split

Kralja Zvonimira 35/III, 21 000 Split

1. HEP – ODS d.o.o., Elektra Šibenik

Ante Šupuka 1, 22 000 Šibenik

1. HOPS d.o.o.

Kupska 4, 10 000 Zagreb

1. Vodovod i odvodnja d.o.o.

Kralja Zvonimira 50, 22 000 Šibenik

1. EVN Croatia Plin d.o.o.

Zagrebačka avenija 104, 10 000 Zagreb

1. PLINACRO d.o.o.

Savska cesta 88A, 10 000 Zagreb

1. Zeleni grad Šibenik d.o.o.

Stjepana Radića 100, 22 000 Šibenik

1. Javna ustanova Zavod za prostorno uređenje Šibensko-kninske županije

Vladimira Nazora 1, 22 000 Šibenik

1. Šibensko-kninska županija,

Upravni odjel za zaštitu okoliša, prostorno uređenje, gradnju i komunalne poslove,

Trg Pavla Šubića I br. 2, 22000 Šibenik

1. Šibensko-kninska županija,

Upravni odjel za gospodarstvo, turizam, poljoprivredu, ruralni razvoj i EU fondove,

Trg Pavla Šubića I br. 2, 22000 Šibenik

1. Grad Šibenik,

Upravni odjel za gospodarenje gradskom imovinom,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za gospodarstvo, poduzetništvo i razvoj,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za komunalne djelatnosti,

Trg palih branitelja Domovinskog rata 1, 22 000 Šibenik

1. Grad Šibenik,

Upravni odjel za provedbu dokumenata prostornog uređenja i gradnju,

Trg palih branitelja Domovinskog rata 1, 22 000 Šibenik

1. Mjesni odbor Vrpolje

 Vrpoljačka cesta 132, 22000 Šibenik

1. Mjesni odbor Danilo Biranj

Cesta Šibenik- Perković 3, 22000 Šibenik

1. Mjesni odbor Dubrava

Grubišići 19, Dubrava kod Šibenika, 22000 Šibenik

1. Mjesni odbor Donje Polje

 Cesta Šibenik-Split 58, Donje Polje, 22000 Šibenik

Ukoliko se, temeljem Zakona ili drugog zakona ili podzakonskog akta, u tijeku izrade i donošenja Plana pojavi potreba drugih zahtjeva ili posebnih uvjeta smatrat će se sukladni ovom članku Odluke uz posebno obrazloženje.

ROKOVI ZA IZRADU PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PLANA

Članak 11.

Ovom Odlukom određeni su rokovi pojedinih aktivnosti na izradi i donošenju Plana:

* javnopravna tijela iz članka 10. Odluke dužna su svoje zahtjeve dostaviti Nositelju izrade u roku od 20 dana od dana dostave poziva za dostavu zahtjeva. Ako zahtjevi ne budu dostavljeni u roku smatrat će se da zahtjeva nema,
* rok za izradu nacrta prijedloga Plana 45 dana, nakon pribavljenih zahtjeva iz članka 11., alineje 1. i stručnih podloga (ako su potrebne),
* u skladu s objavom javne rasprave javni uvid u prijedlog Plana traje 10 dana.

Ukoliko se iz opravdanih razloga u pojedinim fazama pripreme, izrade i donošenja Plana ne budu mogli poštovati rokovi, Nositelj izrade i stručni izrađivač su dužni o tome obavijestiti Gradonačelnika, što se posebno odnosi na potrebu postupka strateške procjene utjecaja na okoliš, sukladno Zakonu o zaštiti okoliša i postupka ocjene prihvatljivosti Plana za ekološku mrežu sukladno Zakonu o zaštiti prirode, a za koje postupke se ne može predvidjeti točno trajanje.

ZABRANA I VRIJEME TRAJANJA ZABRANE IZDAVANJA AKATA KOJIMA SE ODOBRAVAJU ZAHVATI

Članak 12.

Na području obuhvata Plana do njegova donošenja, od stupanja na snagu ove Odluke dozvoljeno je izdavanje akata kojima se odobrava građenje.

IZVORI FINANCIRANJA IZRADE PROSTORNOG PLANA

Članak 13.

Izrada Plana će se financirati iz proračuna Grada Šibenika i/ili sredstava investitora.

DRUGA PITANJA ZNAČAJNA ZA IZRADU NACRTA PRIJEDLOGA PLANA

Članak 14.

U svrhu donošenja ove Odluke, pozivom na odredbu članka 86. stavka 3. Zakona, sukladno odredbama članka 66. stavak 1. Zakona o zaštiti okoliša („Narodne novine“, broj 80/13, 153/13, 78/15, 12/18 i 118/18), od Šibensko – kninske županije, Upravnog odjela za zaštitu okoliša, prostorno uređenje, gradnju i komunalne poslove pribavljeno je Mišljenje o potrebi provedbe postupka ocjene o potrebi strateške procjene utjecaja na okoliš (KLASA: 351-02/22-01/38, URBROJ: 2182-16/1-22-2)

ZAVRŠNE ODREDBE

Članak 16.

 Nadležno upravno tijelo nositelja izrade Plana obvezuje se da u roku od najmanje 8 dana od dana objave Odluke:

-sukladno članku 86. Zakona dostavi Odluku Hrvatskom zavodu za prostorni razvoj pri Ministarstvu prostornoga uređenja, graditeljstva i državne imovine,

-sukladno članku 88. Zakona obavijesti javnost o izradi Plana,

-sukladno članku 90. Zakona javnopravnim tijelima iz članka 10. ove odluke dostavi Odluku o izradi s pozivom da u roku od 20 dana dostave zahtjeve za izradu Plana.

Članak 17.

Ova Odluka stupa na snagu osmoga dana od dana objave u „Službenom glasniku Grada Šibenika“.

KLASA: 350-02/22-01/66

URBROJ: 2182-1-04/1-22-3

Šibenik, 9. lipnja 2022.

GRADSKO VIJEĆE

GRADA ŠIBENIKA

 PREDSJEDNIK

 dr.sc. Dragan Zlatović,v.r.